CELEX: 62017CN0440
Language: bg
Date: 2017-11-06 00:00:00
Title: Дело C-440/17: Преюдициално запитване от Finanzgericht Köln (Германия), постъпило на 20 юли 2017 г. — GS/Bundeszentralamt für Steuern

6.11.2017   
            
            
               BG
            
            
               Официален вестник на Европейския съюз
            
            
               C 374/13
            
         Преюдициално запитване от Finanzgericht Köln (Германия), постъпило на 20 юли 2017 г. — GS/Bundeszentralamt für Steuern
   (Дело C-440/17)
   (2017/C 374/18)
   Език на производството: немски
   
      Запитваща юрисдикция
   
   Finanzgericht Köln
   
      Страни в главното производство
   
   
      Жалбоподател: GS
   
      Ответник: Bundeszentralamt für Steuern
   
      Преюдициални въпроси
   
   
               I)
            
            
               Допуска ли член 49 във връзка с член 54 ДФЕС национална данъчноправна уредба като разглежданата в главното производство, съгласно която чуждестранно дружество майка, чийто едноличен собственик е капиталово дружество със седалище на територията на страната, няма право на освобождаване от данък върху капиталовите доходи за доходите си от дивиденти,
               когато в него притежават дялово участие лица, които не биха имали право на възстановяване или освобождаване, ако получаваха пряко тези доходи, и реализираните от чуждестранното дружество брутни приходи през съответната стопанска година не произтичат от собствена стопанска дейност, и освен това:
               
                           1.
                        
                        
                           що се отнася до тези приходи, за включването на чуждестранното дружество в съответната структура липсват икономически или други съществени причини, или
                        
                     
                           2.
                        
                        
                           чуждестранното дружество не участва в общия икономически обмен чрез предприятие, организирано в съответствие с неговия предмет на дейност,
                        
                     докато местните дружества майки имат право на освобождаване от данъка върху капиталовите доходи, независимо дали отговарят на посочените условия?
            
         
               II)
            
            
               Следва ли член 1, параграф 2 от Директивата за дружествата майки и дъщерните дружества (1) да се тълкува в смисъл, че не допуска държава членка да въведе правна уредба, съгласно която чуждестранно дружество майка, чийто едноличен собственик е капиталово дружество със седалище на територията на страната, няма право на освобождаване от данък върху капиталовите доходи за доходите си от дивиденти,
               когато в него притежават дялово участие лица, които не биха имали право на възстановяване или освобождаване, ако получаваха пряко тези доходи, и реализираните от чуждестранното дружество брутни приходи през съответната стопанска година не произтичат от собствена стопанска дейност, и освен това:
               
                           1.
                        
                        
                           що се отнася до тези приходи, за включването на чуждестранното дружество в съответната структура липсват икономически или други съществени причини, или
                        
                     
                           2.
                        
                        
                           чуждестранното дружество не участва в общия икономически обмен чрез предприятие, организирано в съответствие с неговия предмет на дейност?
                        
                     
         
      (1)  Директива 2011/96/ЕС на Съвета от 30 ноември 2011 година относно общата система за данъчно облагане на дружества майки и дъщерни дружества от различни държави членки (ОВ L 345, 2011 г., стр. 8); по-рано Директива 90/435/ЕИО на Съвета от 23 юли 1990 година относно общата система за данъчно облагане на дружества майки и дъщерни дружества от различни държави членки (ОВ L 225, 1990 г., стр. 6; Специално издание на български език, 2007 г., глава 9, том 1, стр. 97).